اتهم شاليف حوليو، مؤسس ومدير شركة “NSO” الإسرائيلية، قطر، وحركة مقاطعة الاحتلال الإسرائيلي “بي دي أس”، بالوقوف خلف “حملة للنيل من الشركة وقطاع السايبر الإسرائيلي”. وقال مدير شركة NSO الإسرائيلية، اللي طورت برنامج “بيگاسوس” للتجسس، فحوار مع صحيفة “اسرائيل هيوم”، ان “هاد الحملة تقف خلفها قطر ولا حركة BDS، ولا بجوج”. ونفى حوليو علاقة شركتو بأي روابط اللي فاللائحة اللي تم نشرها، وزاد: “الى اتضح انه كاين بعض العملاء اللي استغلو نظامنا لتعقب الصحفيين أو العاملين فمجال حقوق الإنسان، فغادي يتم قطع العلاقة معهم بيه فيه”. واكد حوليو، انه ساق الخبار لأول مرة عن التحقيق الصحفي المنشور قبل شهر، وقال: “تواصل معاي طرف ثالث ، شخص كنخدمو معاه غير متورط ف القضية”. وأضاف، أن الطرف الثالث علمو باختراق خوادم الشركة ف قبرص، وكل قائمة أهداف NSO تسربات”. وقال حوليو: “درنا فحص خوادمنا، وراجعنا العملاء، ومالقينا حتى اختراق. وقلبنا القائمة المسربة، وبدينا ف التحقق منها مع عملائنا. وماكان حتى واحد منهم هدف لشركة بيگاسوس”. وعلى قطر وحركة مقاطعة الاحتلال، قال حوليو: “”كاين اللي ماباغيش إسرائيل تستارد حتى لاگلاص، ولا تصدر التكنولوجيا”. وتابع: “كيتعرض قطاع الإنترنت الإسرائيلي للهجوم بشكل عام، كاينين بزاف ديال شركات الاستخبارات الإلكترونية ف العالم ، ولكن كولشي كيركز غير على الشركات الإسرائيلية، وتشكيل اتحاد بحال هذا من الصحفيين من العالم وإدخال منظمة العفو الدولية فيه – كيبان أنه كاين يد ورا هادشي. وعلى هاد الجهات اللي كيتهمها، قال حوليو: “كنظن أنه ف النهاية غادي يتحول الأمر إلى قطر ولا حركة المقاطعة، ولا بجوج”. ورفض شاليف حوليو يذكر أسماء الدول اللي باع ليها برنماج التجسس والتعليق على الأسماء اللي جات ف وسائل الإعلام. 
مؤسس ومدير شركة “NSO” الإسرائيلية اتاهم قطر وحركة مقاطعة الاحتلال الإسرائيلي “بي دي أس” بالوقوف ورا هاد حملة “بيگاسوس” والتجسس باش تخرج على الشركة وقطاع السايبر الإسرائيلي